Rachel Reid

**Rachelle Goguen**, kjend under pseudonymet **Rachel Reid**, er ein kanadisk forfattar frå Nova Scotia. Ho er kjend for å skrive bokserien *Game Changers* og andre homofile kjærleiksromanar med ishockey som tema. Ein TV-serie frå 2025, **, er basert på dei to første bøkene i *Game Changers*-serien.

## Karriere
Reid er den kanadiske forfattaren bak bokserien *Game Changers* og andre homofile kjærleiksromanar med ishockey som tema. Ho sa i 2023: «*Game Changer* kom frå ein stad der eg var sint på hockeykulturen og kor openbert homofob han var og er, og alle dei andre tinga som gjorde meg skikkeleg skamfull over å vere hockeyfan. Heile serien går ganske hardt ut mot NHL og hockeykulturen.»

Reid fekk merksemd etter at kjærleiksromanforfattaren Cat Sebastian tilrådde bøkene hennar i sosiale medium i 2020.

Ein TV-serie frå 2025, *Heated Rivalry*, vart basert på den første og den andre boka i *Game Changers*-serien. *Toronto Star* melde at boka til Reid hadde kome inn på topp ti-lista over bestseljande kanadiske skjønnlitterære verk rett før strøymepremieren på *Heated Rivalry* på Crave i Canada.

## Bibliografi
Alle bøkene til Reid er gjevne ut av Carina Press (eit imprint under Harlequin Romance).

### ''Game Changers''-serien
# *Game Changer* (2018) – Den amerikanske profesjonelle ishockeyspelaren Scott Hunter forelskar seg i baristaen Kip Grady.
# Heated Rivalry (2019) – Shane Hollander, den kanadiske kapteinen for Montreal Voyagers, finn ein erkefiende – og ein kjærast – i den sjølvsikre russiske kapteinen for Boston Bears, Ilya Rozanov.
# *Tough Guy* (2020) – Den profesjonelle ishockeystjerna Ryan Price frå Toronto tek opp att kontakten med musikaren Fabian Salah, ungdomskjærleiken sin.
# *Common Goal* (2020) – Den erfarne ishockeymålvakta Eric Bennett, som endeleg er open for å date menn, og Kyle Swift, ein yngre masterstudent og bartender, oppdagar at det nye, uforpliktande forholdet deira kanskje er meir enn dei venta.
# *Role Model* (2021) – Etter eit rotete brot har den profesjonelle ishockeyspelaren Troy Barrett vorte bytt til det dårlegaste laget i ligaen, men kjenner seg snart uimotståeleg tiltrekt av den livlege sosiale medium-leiaren Harris Drover.
# *The Long Game* (2022) – Shane Hollander og Ilya Rozanov har vore hemmeleg kjærastar i ti år, og Ilya ønskjer endeleg å stå offentleg fram med forholdet deira.
# *Unrivaled* (2027) – Nygifte og opne om forholdet sitt møter Shane Hollander og Ilya Rozanov offentleg motstand og ei veksande rørsle mot dei medan dei navigerer livet, kjærleiken og karrierane sine på same lag.

### Andre romanar
* *Time to Shine* (2023) – Reservemålvakta og einstøingen Landon Stackhouse blir sambuar med den sjarmerande vingen Casey Hicks.
* *The Shots You Take* (2025) – Ein tragedie fører hockeyspelarane Riley Tuck og Adam Sheppard saman att.

## Privatliv
Reid bur i Bedford i Nova Scotia. Ho fekk diagnosen Parkinsons sjukdom i august 2023. Reid valde pseudonymet sitt fordi «det er mykje lettare å seie, stave og hugse enn Rachelle Goguen». Ho gifta seg med Matt Reid i 2008, og paret har to barn.

## Kjelder


**Denne artikkelen bygger på «[[:en:Rachel Reid (author)|Rache Reid (author)]]» frå , den 4. mars 2025.*